open-index/open-wikipedia-markdown huggingface dataset:
Simon Zenebishi

**Simon Zenebishi** (ndër dokumentet katalane emri i tij figuron kat. *Simone Gimlixi* dhe *Gimbixi*; fl. 1443–61) ka qenë një zotëri arbëror i kështjellës së Strovilos, vasal i Mbretërisë së Napolit, pinjoll i familjes Zenebishi.

Sipas Hahnit është i biri i Amos Zenebishit, ndërsa kronika e Muzakës e radhit si të birin e Depë Zenebishit. Më 1443 Simon Zenebishi, stërnip i Gjin Zenebishit, ndërtoi kështjellën e Strovilos me miratimin dhe mbështetjen venedikase. Gjendej pranë Sajadës, përmbi vendit të njohur si *Vagenetia*, zotërim i stërgjyshit të tij. Më 1454-55 u njoh nga Mbreti Alfons V si vasal i Mbretërisë së Napolit.

U martua me motrën e Murrik Shpatës. Kishte një djalë që u lind e u rrit në Perandorinë Osmane, më 1454 dezertoi prej Osmanëve dhe më 1455 i kërkoi Mbretit Alfons që të pagëzohej.

## Referime
Statuti organik i Shqipërisë

**Statuti organik i Shqipërisë** ishte akt i hartuar nga Komisioni Ndërkombëtar i Kontrollit (KNK), më 10.04.1914 dhe njihet si kushtetuta e parë e shtetit shqiptar pas shpalljes së pavarësisë.

Statuti përbëhej nga 17 kapituj dhe 216 nene. Aty trajtoheshin disa nga problemet kryesore si forma e qeverisjes, pozita ndërkombëtare e Shqipërisë dhe territori i saj, pushteti legjislativ dhe ekzekutiv, popullsia, të drejtat dhe detyrat e saj, administrata lokale, forcat e armatosura dhe organet e drejtësisë. Statuti organik e shpallte Shqipërinë “principatë sovrane e trashëgueshme” me në krye princin gjerman Vilhelm Vidin.
Dëshnica

Dëshnica është krahinë gjeografike-etnografike në pjesën veriperëndimore të rrethit të Përmetit. Rrethohet nga të gjitha anët nga male të larta gëlqerore (Trebeshina në perëndim, malësia e Skraparit në lindje, Qafa e Kiçokut në veri që e lidh me luginën e Osumit dhe Beratin). Vetëm në juglindje hapet në drejtim të luginës së Vjosës. Dëshnica është luginë kodrinore që përshkohet mes për mes nga përroi i Dëshnicës. Në pjesën e poshtme të përroit gjendet një fushë e sheshtë 5-6 km e gjatë dhe rreth 1 km e gjerë. Qendrat kryesore të banuara të zonës janë Këlcyra, kryeqendra e zonës, Ballabani, Zhepova, Mërtinja, Suka etj.
Kuvendi i Dukagjinit

**Kuvendi i Dukagjinit** (1601-1602) ishte mbledhje e krerëve kryengritës që u mbajt në abacinë e Shën Aleksandrit apo të Llezhdrit, me sa duket në fshatin Dukagjin të Matit pranë Macukullit. Morën pjesë përfaqësues nga 13 krahina shqiptare. Aktet e këtij kuvendi, që u nënshkruan prej 52 krerëve kryesorë, 4 për çdo krahinë, ishin:

#Projekti i luftës për çlirim në bashkërendim me shtetet evropiane; përpjekjet për të fituar përkrahjen e këtyre të fundit nuk patën rezultat.
#Protesta energjike pranë papës kundër prelatëve sllavë të dërguar prej tij në Shqipëri, të cilët përçmonin dhe luftonin çdo gjë që ishte shqiptare. Përpjekjet në këtë drejtim patën si rezultat zëvendësimin e peshkopit raguzan të Lezhës me peshkopin shqiptar Gjergj Vladanji në vitin 1649.

## Shiko edhe
* Pjetër Bogdani
* Pjetër Budi
* Andrea Manesi
* Gjin Gjergji
* Gjergj Vladanji
* Nikollë Bardhi
* Nora e Kelmendit
* Gjergj Basta
* Gjon Renësi
* Mark Gjini
* Nikollë Mekajshi
* Tomë Plezha
* Kuçi (Mali i Zi)
* Piperët
* Lale Drekali
* Shkolla dhe arsimi në tokat shqiptare (shek. XVI-XVII)
* Kryengritjet shqiptare të shekullit të XVI
* Kryengritjet shqiptare të shekujve të XVII-XVIII
* Kryengritjet shqiptare në vitet 1680
* Kryengritja e Bogdanit
* Perandoria Osmane në shek. XVII-XVIII
* Kryengritja antiosmane e vitit 1689 në vilajetin e Rumelisë
* Perandoria Osmane në gjysmën e parë shek. XVIII-XIX
* Perandoria Osmane në gjysmën e dytë të shekullit XVIII-XIX
* Historia e luftërave Ruso-Turke
* Sanxhaku i Arbërit
* Kryengritja Arbërore (1432-1436)
* Arbëria Venedikase
* Luftërat osmane në Evropë
* Kryengritja e Himarës (1472)
* Kuvendi i Matit
* Kuvendi i Dukagjinit
* Kuvendet ballkanike
* Kuvendi Kishtar i Arbërit
* Kuvendi i Kuçit
* Luftërat turko-veneciane
* Lufta Osmano-Venedikase (1570-1573)
* Frankokracia
* Shteti i Detit
** Beteja e Lepantos
** Beteja e Prevezës
* Lufta e Madhe Turke
** Beteja e Vjenës
** Lufta e Moresë
** Beteja e Kaçanikut (1690)
* Armada Spanjolle
* Lufta Tetëdhjetë Vjeçare
* Lufta Tridhjetëvjeçare
* Lufta e Madhe Veriore
* Rilindja Kombëtare Shqiptare
* Kriza Lindore dhe Shqipëria
* Kriza lindore dhe lëvizja shqiptare
* Shqipëria në fillim të Krizës Lindore (1875-1876)
* Lidhja e Prizrenit
* Shqipëria Osmane
* Pashallëqet shqiptare
* Kriza Lindore
* Shkaqet për shpërthimin e Krizës Lindore
* Lufta e Krimesë
* Konferenca e Stambollit
* Konferenca e Berlinit
* Traktati i Berlinit (1878)
* Kongresi i Berlinit
* Traktati i Shën Stefanit
* Lufta Ruso-Turke (1877-1878)
* Perandoria Osmane në shek. XIX-XX
* Shpallja e Pavarësisë së Shqipërisë
* Konferenca e Londrës (1912–1913)
* Shpërbërja e Perandorisë Osmane

## Referime
Xhurdia

Xhurdia ka qenë pjesë e veshjes popullore për burra e gra. Ishte e gjatë sa një xhaketë, me mëngë të shkurtra dhe jakë të madhe katrore prapa. Bëhej prej shajaku të zi e rrallë të murrmë. Xhurdia mbahej në gjithë Shqipërinë e Veriut. Në Kosovë thirrej herkë ose gujë dhe mund të ishte edhe e bardhë, e zbukuruar me gajtan të zi. Në Dibër thirrej kaporan, në Lumë kapsuzë, në Shqipërinë e Mesme ishte më e shkurtër, e zbukuruar me shumë tufa e thekë e quhej jakuce, morosë etj. Sipas gojëdhënës ka qenë e kuqe, por e kthyen në të zezë pas vdekjes së Skënderbeut.
Vendbanimi i shqiptarëve në mesjetë

Emri mesjetar i **vendbanimit të shqiptarëve**, sipas burimeve bizantine, ka qenë Arbanon.

Përmendet për herë të parë në shek.XI. Në fillim emërtimi Arbanon-Albanon shtrihej mbi viset në lindje e në verilindje të Durrësit dhe në perëndim të Ohrit e të Dibrës, duke përfshirë kështu bërthamën fillestare ku gjeografi aleksandrin Ptolemeu, në shek.II vendos fisin ilir Albanoi, nga i cili mesa duket ka marrë emrin treva. Në shek.XI përmendet edhe peshkopata e Arbanonit, qendër e së cilës mendohet të ketë qenë Kruja. Në shek.XIV ky emërtim, duke u përgjithësuar, përfshiu treva të banuara nga shqiptarët që nga Tivari e Prizreni e deri në krahinat e Çamërisë.
Godulla e Karavastasë

**Godulla e Karavastasë** shtrihet ndërmjet grykëderdhjeve të Semanit dhe të Shkumbinit, në perëndim të lagunës së Karavastasë, midis saj e detit Adriatik. Është një lagunë e vogël në formim e sipër, në trajtë pothuajse vezake, me sipërfaqe 8.5 ha. Godulla e Karavastasë ka filluar të formohet në dhjetëvjeçarin e parë të shek.XX (pasi kishte marrë formë të plotë laguna e Karavastasë) nga dy shigjeta bregdetare të krijuara nga grumbullimi i vazhdueshëm i lëndëve të ngurta të Semanit dhe Shkumbinit.

## Referime
Karlo Taliavini

**Carlo Tagliavini** (sq. *Karlo Taliavini***;** Bolonjë, 18 qershor 1903 - 31 maj 1982) ka qenë glotolog italian dhe profesor në universitetin e Padovës.

## Biografia 
U lind më 18 qershor në Bolonja, i biri i Xhakomo dhe Silvia Albertonit. I ati ishte mësues i historisë së artit dhe dizenjimit, ndërsa e ëma ishte mësuese letërsie.

Mbajti për shumë vjet ligjërata të rregullta në Universitetin e Padovës për gjuhën e për letërsinë shqipe. Ka botuar monografi e artikuj për çështje të dialektologjisë, të leksikologjisë historike, të historisë së gjuhës shqipe dhe të gjuhësisë shqiptare. Ka shkruar vështrime të përgjithshme për shqipen në enciklopedi, përmbledhje e vepra të ndryshme. Me veprën “Shqipja e Dalmacisë” dha një ndihmesë për njohjen e së folmes shqipe të Borgo Ericos (Arbëneshit) afër Zarës. Taliavini hartoi edhe një monografi dialektologjike për “Të folmet shqipe të tipit të gegërishtes lindore”, në të cilën dha një parashtrim përshkrues të të folmeve shqipe të Kosovës dhe Maqedonisë.

## Bibliografia 
## Referime
Mulliri i Gjikokajve

**Mulliri i Gjikokajve** është një monument i trashëgimisë kulturore në Deçan, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
Balsha III

[parapamje|[Paraja e Balshë Strazimirit]]
**Balshë Strazimiri** ose **Balsha III** (serbisht Балша III *Balša III*, ndër dokumente mbiemri ndonjëherë është ***Balšić*** ose ***Đurđević***, 1387 – Beograd, 28 prill 1421) qe sundimtari i pestë dhe i fundit i Zetës nga familja fisnike e Balshajve, nga prilli i 1403 deri në prillin e 1421. Ai qe i biri i Gjergjit II dhe Jelena Lazareviqit.

## Sundimi 
Në prillin e 1403, shtatëmbëdhjetëvjeçari Balsha III u bë sundimtar i Zetës kur i ati, Gjergji II vdiq si pasojë e plagëve që kishte marrë në Betejën e Tripoljes. Si i ri dhe pa përvojë, këshilltare kishte të ëmën, Jelenën, motër e sunduesit të Serbisë në atë kohë, Stefan Lazareviqit. Nën ndikimin e së ëmës, Balsha III ktheu rendin e fesë shtetërore, duke miratuar një ligj që deklaronte Krishtërimin Ortodoks si fenë zyrtare të shtetit, duke e bërë Katolicizmin një konfesion të toleruar.

Balsha III ndërmori një luftë 10 vjeçare kundrejt Venedikut, Lufta e Parë e Shkodrës. Më 1405 Ulqini, Tivari dhe Budva qenë pushtuar nga venedikasit. Balsha më pas u bë vasal i Osmanëve. Më 1409 gjithaq, Venediku kishte blerë të drejtat për Dalmacinë nga Mbreti Ladislaut të Napolit dhe nisi luftën për kontrollin e qyteteve dalmate. Pas një mundimi të madh, Balsha ua mori Tivarin venedikasve më 1412

ishte sundimtari i fundit i principatës së Balshajve, udhëheqës i luftës së gjatë për çlirimin e krahinës së Shkodrës dhe të qyteteve bregdetare Ulqin, Tivar, Budua nga pushtimi venedikas. Lufta i solli më në fund Balshës zotërimin e tre qyteteve më 1412. Balsha III arriti të bashkojë në aleancë rreth tij një numër feudalësh nga trevat veriore e qendrore, të cilët shihnin në luftën e udhëhequr nga Balsha III të vetmen mundësi për të siguruar qendrat më të rëndësishme ekonomike të vendit. Lufta vazhdoi për më se dy vjet, duke u sjellë aleatëve suksese që u lejuan të çlironin krahinën e Shkodrës, si dhe qytetin e Drishtit dhe rrethet. Vdekja e parakohshme e Balshës III në prill 1421 pa lënë trashëgimtar, u bë shkak që aleanca e parë e formuar nga feudalët shqiptarë të shpërndahej dhe zotërimet e Balshës III të kalonin përkohësisht në duart e të ungjit, despotit serb Stefan Lazareviç.

## Referime 
### Literaturë 
* 
* 
*
Red Hat

Red Hat, Inc. është një kompani amerikane shumëkombëshe programesh kompjuterike me fokus teknollogjitë me burim të hapur. Shërbimi më i njohur i kompanisë është Red Hat Enterprise Linux. 

## Historiku 
[parapamje|Zyrat e kompanisë Red Hat në Brno, [Republika Çeke]]
Themeluar në vitin 1993, Red Hat ka selinë në Raleigh, North Carolina, si dhe zyra të tjera më të vogla në mbarë botën.

## Red Hat dhe softuer i lirë 
Red Hat krijon, mban, dhe kontribuon në shumë projekte të softuerit të lirë dhe të hapur. Që nga marsi 2016, Red Hat është kontribuesi më i madh korporatave të kernel Linux pas kompanisë Intel. Kompania gjithashtu është e njohur për mbështetjen e komuniteteve që promovojnë teknollogjitë me burim të hapur (open source). 

## Referime
Ibrahimi (kthjellim)

**Ibrahimi** ka disa përdorime:

;Mbiemri i personave:
* Anilda Ibrahimi – (1972–), shkrimtare shqiptare
* Arif Ibrahimi – (19??–20??), ushtarak shqiptar
* Besart Ibrahimi – (1986–), futbollist shqiptar
* Bido Ibrahimi – (1935–), shkrimtar shqiptar
* Faik Ibrahimi – (19??–20??), ushtarak shqiptar
* Feim Ibrahimi – (1935–1997), kompozitor shqiptar
* Halit Ibrahimi – (1971–), psikiatër shqiptar
* Ibrahim Ibrahimi – (1972-), kompozitor afgane
* Labinot Ibrahimi – (1986–), futbollist kosovaro shqiptar
* Muharrem Ibrahimi – (1959–1999), ushtarak shqiptar
* Nesip Ibrahimi – (19??–), politikan shqiptar
* Nexhat Ibrahimi – (1959–), veprimtar shqiptar
* Shenasi Ibrahimi – (1967–2001), ushtarak shqiptar
* Vehbi Ibrahimi – (1938–1981), politikan shqiptar

;Islam
*Ibrahimi – dërguari i Allahut në Kuran

## Referime dhe shënime
Mora

**Mora** është qytet në komunën Mora, Suedi. Qyteti ka pasur 10,896 banorë më 2010. Mora ndodhet në bregun veriorë të liqenit Siljan dhe në bregun jugor të liqenit Orsasjön. Mora si komunë kurrë nuk e ka marrë titullin si qytet (stad), por kur e ariti numrin e popullsisë 10,000, atëhere statistikat e Suedisë i'a jepi titullin si qytet.
Mijailo Mijailoviq

parapamje|Fotoja e Mijailloviqit në vendin ku u bë vrasja
**Mijaillo Mijailloviq** (Serbisht: Мијаило Мијаиловић ; lindi më 6 dhjetor 1978) është vrasësi i cili e vrau ministren e punëve të jashtme Anna Lindh i cili e goditi me thikë më 10 shtator 2003 në Stokholm. Anna vdiq pasi mjekët nuk patën sukses t'ia shpëtonin jetën.

## Biografia
Mijaillo lindi më 6 dhjetor 1978 në Stokholm, Suedi. Prindërit e tij imigruan në Suedi në fund të viteve 1960. Kur ai ishte 6 vjeçar, ai u dërgua që të jetonte me gjyshërit e tij në Serbi. Ai u kthye në Suedi kur filloi lufta në Jugosllavi. Në vitin 1997, kur Mijaillo ishte 18 vjeç, ai e goditi babain e tij me thikë. Babai i tij ishte alkoholist dhe ai shpesh e sulmonte gruan dhe fëmijët e tij. Në prill të vitit 1999, ai e kërcënoi një vajzë dhe nënën e tij. 

## Dita e vrasjes
Në pasditen e 10 shtatorit të vitit 2003, ministrja e punëve të jashtme Anna Lindh ishte duke blerë dhe më vonë u sulmua me thikë. Ajo u sulmua në gjoks, stomak dhe krahët e saja. Ajo shpejt u dërgua në spital, por vdiq më 11 shtator në mëngjes. Mijaillo u largua nga vendi ku e sulmoi ministren, por u arrestua dy javë pas vrasjes me ndihmën e fotove që e patën dyqani. Gazeta suedeze ka thënë se Mijaillo u lirua nga spitali i psikiatrisë pesë ditë para vrasjes së ministres. 

Më 6 janar 2004, Mijaillo i ka thënë gjykatës se e ka qëlluar ministren, por nuk ka dashur ta vrasë. Ai poashtu ka thënë: "Nuk jam i interesuar në politikë". Ai ka thënë: "Duhet të ishte dikush tjetër dhe jo Anna, unë nuk kam asgjë personale ndaj Anna Lindh".

Mijaillo ishte qytetar i Serbisë dhe Malit të Zi dhe Suedisë. Pas krimit që ka bërë Mijaillo, ai nuk ka mundur ta marrë shtetësinë suedeze.

## Referime
Kisha gjermane në Stokholm

thumb|Kisha gjermane në Stokholm
**Kisha gjermane** (Gjermanisht: *Deutsche Kirche*, Suedisht: *Tyska kyrkan*) është kishë e cila ndodhet në Gamla stan në qendrën e Stokholmit. Kisha ndryshe quhet *Sankta Gertrud*, kisha i dedikohet Gertrude of Nivelles.
Zona Kohore e Kaliningrad

**Zona Kohore e Kaliningrad** (USZ1) është zonë kohore e cila është dy orë përpara (UTC+02:00) dhe një orë mbrapa me zonën kohore të Moskës (MSK-1).

Qytetet kryesore:
*Kaliningrad
*Sovetsk
*Chernyakhovsk
Dita e Pavarësisë (Shqipëri)

**Dita e Pavarësisë** (e njohur edhe si **Dita e Flamurit**) është një festë publike në Shqipëri që festohet më 28 Nëntor. Ajo përkujton Deklaratën e Pavarësisë së Shqipërisë, e cila u ratifikua nga Kongresi Mbarëshqiptar më 28 Nëntor 1912, duke krijuar shtetin e Shqipërisë.

## Rëndësia 
Dita e Pavarësisë festohet çdo 28 Nëntor si festë në diasporën shqiptare shqiptare . Bëhet fjalë për Shpalljen e Pavarësisë së Shqipërisë më 28 nëntor 1912 dhe ngritjen e flamurit shqiptar në Vlorë nga Ismail Qemali .   Përkon me ditën kur Skënderbeu ngriti të njëjtin flamur në Krujë, më 28 nëntor 1443. 

## Shiko gjithashtu 
* Shqipëria e Pavarur
* 100 Vjetori i Pavarësisë së Shqipërisë

## Referime
Gzim Istrefi

**Gzim Istrefi** (lindi më 18 dhjetor 1991) është futbollistë suedezë me prejardhje shqiptare i cili luan në Norrby IF si sulmues. Ai shkoi në Suedi bashkë me familjen e tij kur ishte një vjeç.

## Referime
Qardaku i Azem Hamzë Ahmetaj

**Qardaku i Azem Hamzë Ahmetaj** është një monument i trashëgimisë kulturore në Lëbushë, Deçan, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
Mali i Shkëlzenit

Mali i Shkëlzenit ndodhet në Alpet Shqiptare, në rrethin e Tropojës, me lartësi 2407 m. Shtrihet midis luginës së lumit të Tropojës në verilindje, luginës së lumit të Gashit në jugperëndim dhe pellgut të Tropojës në juglindje. Formon një kurriz të mprehtë midis vetë majës së Shkëlzenit dhe majës së Radeshës. Shpatet veriperëndimore e juglindore janë mjaft të pjerrëta, kurse shpatet verilindore e jugperëndimore bien thikë mbi luginat. Pjesa kulmore e malit është çarë nga dy lugje akullnajore. Dy majat e tij (Shkëlzeni dhe Radesha) kanë forma tipike piramidale tepër të mprehta. Bimësia mungon thuajse plotësisht.
Metohu

Në periudhën mesjetare bizantine, metohu ka qenë manastir i vogël ose një kishë me prona, ara, kopshte, vreshta etj. Zakonisht ishte në vartësi të një manastiri të madh që ishte njëkohësisht edhe pronar i tij. Në trevat shqiptare metohët përmenden në shek.XIV në krahinat verilindore, po edhe në jug si p.sh. në krahinën e Kolonjës më 1336. Termi “metoh” ekziston edhe sot si toponim në krahina të ndryshme. Emërtimi Metohi i krahinës së Rrafshit të Dukagjinit ka lidhje me këtë lloj prone.
Nikollë Bardhi

**Nikollë Bardhi** ishte pjesëmarrës aktiv në lëvizjen shqiptare për çlirim në fund të shekullit të XVI e në fillim të shekullit të XVII. Rridhte nga familja e madhe e Bardhajve të Zadrimës.

Nga viti 1594 deri pas vitit 1610, ishte peshkop i Zadrimës. Kryesoi më 1 nëntor 1598 Kuvendin e Zadrimës dhe qe një ndër organizatorët kryesorë të Kuvendit të Dukagjinit 1601-1602. Së bashku me Pal Dukagjinin u përpoq të siguronte interesimin e Venedikut për planet e këtij kuvendi.

Vdiq pas vitit 1610, duke lënë si zëvendës në dioqezë të vëllanë, Gjergj Bardhin.

## Shiko edhe
* Kuvendi i Matit
* Kuvendi i Dukagjinit
* Kuvendet ballkanike
* Kuvendi Kishtar i Arbërit
* Kuvendi i Kuçit
* Sanxhaku i Arbërit
* Pavlo-Kurtiku
* Pjetër Bogdani
* Pjetër Budi
* Frang Bardhi
* Shkolla dhe arsimi në tokat shqiptare (shek. XVI-XVII)
* Kryengritjet shqiptare të shekullit të XVI
* Kryengritjet shqiptare të shekujve të XVII-XVIII
* Kryengritjet shqiptare në vitet 1680
* Kryengritja e Bogdanit
* Shqipëria Osmane
* Kuçi (Mali i Zi)
* Piperët
* Lale Drekali
* Kaçakët
* Andrea Manesi
* Gjin Gjergji
* Gjergj Vladanji
* Nikollë Bardhi
* Nora e Kelmendit
* Gjergj Basta
* Gjon Renësi
* Mark Gjini
* Nikollë Mekajshi
* Tomë Plezha
* Kryengritja e Himarës (1472)
* Perandoria Osmane në shek. XVII-XVIII
* Perandoria Osmane në gjysmën e parë shek. XVIII-XIX
* Perandoria Osmane në gjysmën e dytë të shekullit XVIII-XIX
* Pirateria shqipëtare
* Pashallëqet shqiptare
* Luftërat osmane në Evropë
* Historia e luftërave Ruso-Turke
* Luftërat turko-veneciane
* Lufta Osmano-Venedikase (1570-1573)
* Frankokracia
* Shteti i Detit
* Arbëria Venedikase
** Beteja e Lepantos
** Beteja e Prevezës
* Lufta e Madhe Turke
** Beteja e Vjenës
** Lufta e Moresë
** Beteja e Kaçanikut (1690)
* Rilindja Kombëtare Shqiptare
* Kriza Lindore dhe Shqipëria
* Kriza lindore dhe lëvizja shqiptare
* Shqipëria në fillim të Krizës Lindore (1875-1876)
* Lidhja e Prizrenit
* Kriza Lindore
* Shkaqet për shpërthimin e Krizës Lindore
* Lufta e Krimesë
* Konferenca e Stambollit
* Konferenca e Berlinit
* Traktati i Berlinit (1878)
* Kongresi i Berlinit
* Traktati i Shën Stefanit
* Perandoria Osmane në shek. XIX-XX
* Shpallja e Pavarësisë së Shqipërisë
* Konferenca e Londrës (1912–1913)
* Shpërbërja e Perandorisë Osmane

## Referime
Noti Boçari

'''Panajot 'Noti' Boçari'* (greqisht: *Νότης Μπότσαρης''; 1759 -1841) ka qenë i pari i fisit të Boçarenjve. U shqua si komandant i suliotëve të mërguar që shërbyen në ishujt jonianë e në repartet ruse, franceze e angleze. Luftoi në fillim kundër Ali Pashë Tepelenës, por nga viti 1821 lidhi aleancë me të dhe mori pjesë në luftën kundër ushtrive pushtuese të sulltanit. Pas vrasjes së vezirit të Janinës, në pamundësi për ta mbrojtur Sulin, u lidh me kryengritjen greke. U dallua si komandant i forcave suljote mbrojtëse të Misolongjit kundër të gjitha ekspeditave osmane dhe në çlirimin e Naupaktit të Moresë.

## Referime
Tabakët

[upright=1.27|parapamje|Tabaku në [Marakeshi|Marrakesh, Marok]]
**Tabakët** ishin zejtarë që merreshin me regjjen dhe përpunimin e lëkurëve.

Mjeshtëria e tyre ishte mjaft e përhapur që herët dhe erdhi duke marrë zhvillim të gjerë. Në shek.XVIII deri në gjysmën e parë të shek. XIX kjo zeje arriti shkallën më të lartë të zhvillimit, siç e dëshmon edhe numri i madh i punishteve në disa qytete. Në Berat kishte mbi 40 “tabakhane”, në Prizren 43, në Shkodër 30, në Elbasan 35 etj. Prodhimet e tyre eksportoheshin edhe jashtë vendit. Tabakët u pasuruan shumë, sa që esnafi i tyre arriti të luante rol të madh në jetën politike e shoqërore të vendit. Rënia e kësaj mjeshtërie erdhi në gjysmën e dytë të shek. XIX, kur esnafët e tabakëve e humbën rëndësinë.

## Shih edhe 
* Xhamia e Tabakëve
* Ura e Tabakëve, Tiranë
* Ura e Tabakëve (Gjakovë)
Bilbilenjtë

***Birbilenjtë*** kanë qenë një çetë kaçakësh shqiptarë e viteve 1850-60, që kur u kapën nga autoritetet turke ishin 13 vetë, edhe pse grupi kur ishte aktiv shkonte deri në 50 vetë. Emërtimin u ngeli në kujtesën popullore nga emrat e komandantëve, Bilbil Shako e Bilbil Resuli. Ishin kryesisht të rinj të fshatrave Nivicë, Rexhin, Gusmar, Progonat, Lekdush, Smokthina e nga zona të tjera të Labërisë. Sulmonin karvanët ushtarakë turq, por edhe mallin e bejlerëve dhe agallarëve të pasur. Prania e tyre bëri që për shumë vite, autoritete turke t’i rrinin larg krahinës së Kurveleshit. U kapën me tradhti dhe u ekzekutuan me varje në Janinë.
## Kujtesa popullore 
* Bilbilenjtë e trembëdhjetë
* 
* Për Bilbil e për Resulë,
* Katër pashallarë u ç'kulë,
* O ju të shkretët çaçkënë,
* Shkurti u prishi takëmë,
* U hodhi borë të rëndë...
* Bilbilenjtë trembëdhjetë,
* Vanë në litare vetë.
* -Ngreu Bilbil e hidh litarë,
* -Dale bej të dredh cigarë,
* Se s'jam çanaku me dhallë,
* Po jam Bilbili me pallë...
* Lanet paç Xhelal Voshtina
* Vare trembedhjete trima...

Kenge tjeter 
* O Kurveleshi me gurë 
* shtatë pashallare u ckulë
* per Bilbil e per Resul'
* Aslla... trima fërtunë
Mali i Lucës

**Mali i Lucës** ndodhet në skajin verior të pellgut të Delvinës (rrethi i Sarandës), në kufi me rrethin e Gjirokastrës, me një nga majat më të larta (1833 m) të pjesës jugperëndimore të Shqipërisë. maja piramidale e Lucës mbizotëron mbi viset rreth e rrotull, është e mbushur me borë deri në fillim të verës. Në këmbët perëndimore dhe lindore dalin burime të shumta karstike, më i madhi prej të cilëve është burimi i Tatzatit, ushqyesi kryesor i lumit të Kalasës. Faqet e malit të Lucës janë të veshura me shkurre mesdhetare e ilqe në pjesën e ulët dhe pjesërisht me bredh në anën verilindore. Ka kullota të pasura.
Abdyl Hamiti II

**Abdyl Hamiti II** (osmanisht: عبد الحميد ثانی, *`Abdü’l-Ḥamīd-i sânî*; turqisht: *İkinci Abdülhamit*; 21 shtator 1842 – 10 shkurt 1918) ishte sulltani i 34-të i Perandorisë Osmane. Ai sundoi që nga 31 gushti 1876 derisa u rrëzua nga froni menjëherë pas Revolucionit xhonturk të vitit 1908, gjëgjësisht më 27 prill 1909. Në pajtim me marrëveshjen e bërë me Osmanët e rinj (*Yeni Osmanlılar*), ai shpalli të parën kushtetutë osmane më 23 dhjetor 1876, e cila ishte një të menduarit përparimtar të tij që shënoi sundimin e tij të hershëm. Më vonë, megjithatë, ai vuri re ndikimin perëndimor mbi çështjet osmane dhe duke cituar mosmarrëveshjet me parlamentin, pezulloi kushtetutën afatshkurtër dhe parlamentin në vitin 1878 dhe arriti të marrë fuqi dhe kontroll shumë efektiv.

parapamje|majtas|Abdylhamit Hani në rini
Modernizimi i Perandorisë Osmane ndodhi gjatë sundmit të tij, që përfshinte reformën e burokracisë, zgjerimin e Hekurudhës së Rumelisë dhe Hekurudhës së Anadollit dhe ndërtimin e Hekurudhës së Bagdadit dhe Hekurudhës së Hixhazit (Meka dhe Medina). Përveç kësaj, u krijua një sistem për regjistrimin e popullsisë dhe kontrollin e shtypit së bashku me ligjin e parë modern vendas për shkolla në vitin 1898. Më të gjerat nga këto reforma ishin në arsim: u krijuan shumë shkolla profesionale, duke përfshirë Shkollën e Drejtësisë, Shkollën e Arteve, Shkollën e Tregtisë, Shkollën e Inxhinierisë Civile, Shkollën Veterinare, Shkollën Doganore, Shkollën e Bujqësisë, Shkollën Gjuhësore etj. Universiteti i Stambollit, megjithëse i mbyllur nga Abdyl Hamiti në vitin 1881, u rihap në vitin 1900 dhe një rrjet i shkollave të mesme, fillore dhe ushtarake u shtri në të gjithë perandorinë. Sistemet hekurudhore dhe telegrafike u zhvilluan kryesisht nga firma gjermane.

Për më tepër, Abdyl Hamiti II u sulmua shpesh dhe u quajt "sulltani i kuq" nga gazetarët perëndimorë pro-sionistë, për shkak të masakrave të kryera kundër armenëve gjatë sundimit të tij dhe për shkak të pretendimeve të rreme sipas tyre për përdorimin e policisë sekrete për të heshtur disidentët dhe republikanizmin. Këto iniciativa çuan në një përpjekje të dështuar për ta vrarë në vitin 1905. Sadrazemi i fundit ishte shqiptari Ferid pashë Vlora.

Si pasojë e gjendjes përkeqësuese të Perandorisë Osmane pas rrëzimit të Abdyl Hamitit, Rıza Tevfik Bölükbaşı, i cili ishte anëtar i Komitetit të Bashkimit dhe Përparimit (*İttihat ve Terakki Cemiyeti*), i cili rrëzoi nga froni Abdyl Hamitin II, shkroi një poemë të quajtur "İstimdad", e cila tregon pendim e turqve në lidhje me rrëzimin e Abdyl Hamitit.

## Referime
Kompleksi i Kullave në lagjën Mazrrekaj

**Kompleksi i Kullave në lagjën Mazrrekaj** është një monument i trashëgimisë kulturore në Drenoc, Deçan, Kosovë. Ky monument është i kategorisë "Arkitekturor".
## Historiku 
Kullat e Mazrekajve janë meremetuar në vitin 2004 kur edhe janë shndërruar në qendër kulturore. Ka kushte të mira për organizimin e kampeve rionre, seminareve ose mbrëmjeve familjare. Përveq kësaj, ato përdoren edhe si bujtina. Kulla përdoret edhe si lokacion për filmime, fotografim për nevojat e promovimit të rajonit jashtë kufijve të Kosovës.

## Shih edhe 
* Deçani
* Komuna e Deçanit

## Referime 
## Lidhje të jashtme
*Databaza e trashëgimisë kulturore të Kosovës
Afresket e Rubikut

**Afresket e Rubikut** janë pjesë të një ansambli të vitit 1272, me piktura bizantine në stil komnen në kishën e Rubikut. Afresket e Rubikut kanë ngjyra të çelëta të harmonizuara, kontur të theksuar dhe figura që spikatin nga sfondi prej së largu. Skena e kungimit me apostujt dallohet për ndërtimin origjinal të kompozimit. Afresket e Rubikut formojnë një grup me pikturën e vjetër të kishave në Vaun e Dejës dhe në Kallmet të Lezhës. Ato janë shumë afër nga stili dhe cilësia e lartë me afresket e kishës së manastirit të Shën Pandelimonit në Nerez të Shkupit. Mbishkrimet latine dhe hollësi të tjera dëftejnë për lidhjet e afreskeve të Rubikut me Italinë e Jugut.
Mali i Valamarës

**Valamara** është mal me lartësi 2373 m në kufirin midis rrethit të Korçës, atij të Gramshit dhe të Pogradecit. Në veri kufizohet me Gurin e Topit, kurse në jug me Lenien. Është i ndërtuar kryesisht nga shkëmbinj ultrabazikë. Ka forma të shumta të relievit akullnajor dhe liqene akullnajore (mbi 1600 m). Në shpatin lindor buron lumi Shkumbin, kurse në atë perëndimor dhe juglindor, Devolli. Bimësia përbëhet nga pyje ahu e pishe në pjesën e ulët dhe nga kullota të pasura verore në pjesën e sipërme.

## Referime
Bjeshkët e Tërbunit dhe Kushnetit

Bjeshkët e Tërbunit dhe Kushnetit janë bllok malor në anën jugperëndimore të rrethit të Pukës, me lartësi 1476 m (maja e Suçelit). Shtrihen midis luginës së Fanit të Madh në lindje, luginës së Gomsiqes në veri dhe pellgut të Kalivaçit e atij të Ungrejt në jugperëndim e jug. Kanë strukturë bllokore dhe të copëtuar në formë rrezore, nga degët e lumit Drin dhe Fanit të Madh. Bjeshkët e Tërbunit dhe Kushnenit ndahen thuajse mes për mes nga lugina e sipërme e Gjadrit, mjaft e thellë dhe me shpate shumë të pjerrëta. Në veriperëndim të kësaj lugine blloku merr emrin Bjeshkët e Tërbunit, kurse në juglindje quhet Bjeshkët e Kushnenit.
Gjin Gjergji

**Gjin Gjergji** ishte udhëheqës i kryengritësve të Dukagjinit në fillim të shek. XVII.

Kryesoi të dërguarit e kryengritësve në kuvendin e madh të Dukagjinit që u mblodh në vitet 1601-1602 dhe mori pjesë në kuvendet ballkanike të Kuçit, Prokupit dhe Beogradit. Në planet e luftës për çlirimin e vendit më 1607-1608 ishte parashikuar që, me forcat e malësive, Gjin Gjergji të merrte Shkodrën, dhe të mbyllte shtigjet për të mos lejuar kalimin e ushtrive osmane. Duke çmuar rolin e tij dhe të malësorëve dukagjinas, spanjollët, që synonin të hidheshin në Ballkan, u përpoqën ta bënin për vete, por nuk ia arritën qëllimit.

## Referime
Mali i Polisit

Mali i Polisit ndodhet në rrethin e Librazhdit, me lartësi 1974 m (Faqja e Madhe). Është i ndërtuar kryesisht nga gëlqerorë dhe pjesërisht nga shkëmbinj ultrabazikë. Ka formën e një kubeje me shpate të thepisura. Pjesa e sipërme përbëhet nga forma të relievit akullnajor e karstik (kreshta, lugje, cirqe, gropa, hinka etj.). Në anët e tij dalin burime të shumta që ushqejnë lumin Shkumbin. Është i veshur me pyje dushku dhe ahu, kurse në lartësi ka kullota verore alpine. Mali i Polisit dallohet për bimësinë endemike.
Zeameti

**Ziameti** ka qenë lloj i feudit osman i ngritur mbi pronësinë feudale shtetërore mbi tokën, më i madh se timari.

Ishte burim rekrutimi forcash ushtarake. Në trevat shqiptare gjatë shekujve të parë të sundimit osman, veçanërisht pas mesit të shek. XVI, ziameti përfshinte kryesisht fshatra. Më 1431 në krahinat e Shqipërisë jugore dhe qendrore ishin krijuar 16 ziamete. Në të gjitha trevat shqiptare në vitet ’30 të shek. XVI kishte 54 ziamete, ndërsa në fund të këtij shekulli numri i tyre arriti në 212. Ziameti u abrogua bashkë me kategoritë e tjera të pronës feudale ushtarake në vitin 1839 me reformat e Tanzimatit.

## Referimet
Ágúst Már Jónsson

**Ágúst Már Jónsson** (lindi më 17 gusht 1960) ishte futbollistë islandezë i cili ka luajtur si mbrojtës. Ai ka luajtur edhe në kombëtaren islandeze mes vitit 1986-1989.

## Referimet
*Ágúst Már Jónsson international appearances  at ksi.is
Björn Helgason

**Björn Helgason ** (lindi më 24 shtator 1935) ishte futbollistë islandezë. Ai ka luajtur në kombëtares islandeze mes vitit 1959-1963. Ai ka luajtur vetëm 2 ndeshje.

## Referime
Kulla e Jah Ymerit

**Kulla e Jah Ymerit** është një monument i trashëgimisë kulturore në Junik, Kosovë. Ky monument është i kategorisë "Arkitekturor", i miratuar me numër 01 - 77/7/82.

## Referime 
## Lidhje të jashtme
*Databaza e trashëgimisë kulturore të Kosovës
Teqja e Sheh Xhaferit

**Teqja e Sheh Xhaferit** është një teqe amë e tarikatit Alije - Halvetije dhe një monument i trashëgimisë kulturore nëJunik, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
Lomma

**Lomma** është një lokalitet në Skåne dhe selia e Komunës Lomma, Qarku Skåne, Suedi.

Lomma ndodhet pranë Lommabukten, pjesë e Öresundit, rreth 10 kilometra në jugperëndim të Lundit dhe pak më shumë se 10 kilometra në veri të Malmös qendrore.

## Historia 
Lomma përmendet në aktin e dhuratës së Canute Shenjtorit me emrin *Lumaby* në vitin 1085. Në atë kohë, qendra kulturore e Skåne ndodhej në Lundaslätten, gjaku i të cilit ishte lumi Höje dhe transportet që mund të bëheshin në rrugë ujore. Nëpërmjet lumit Höje ishte e mundur në atë kohë të transportoheshin mallra në Uppåkra, Lund, Heddinge (tani Kyrkheddinge) dhe Dalby me pasurinë e tij mbretërore.

Për shkak të vendndodhjes së saj në grykëderdhjen e lumit Höje, Lomma u bë një port natyror për doganat, transportin dhe tregtinë dhe kishte të drejtat e qytetit, por më vonë iu kufizuan të drejtat në favor të Malmö. Derisa u ndërtua një urë mbi lumin Höje në Lomma në vitin 1682, kishte një traget për të kaluar lumin (me tarifa të ndryshme për kuajt, vagonët me këpucë dhe pa këpucë). Arsyeja që ura nuk u ndërtua më herët ishte se një urë do të kishte penguar trafikun e anijeve.

## Sporti 
Klubet e mëposhtme sportive janë të vendosura në Lomma:

* GIF Nike
* Lobas
* Lomma FBC

## Galeria 

Stranden i Lomma–flygbild 06 september 2014.jpg|Plazhi
Lomma, Sweden marketsquare.jpg|Sheshi i vjetër para një rindërtimi më 2012
Räddningsstation Lomma 02.JPG|Shoqëria Suedeze e Shpëtimit të Detit, Stacioni i Shpëtimit Lomma
Lomma bibliotek 02.JPG|Libraria e Lommas

## Referime
Collin Chou

**Collin Chou** (lindi më 11 gusht 1967) është aktorë tajvanezë. Collin është i njohur për rolin e tij si Seraph në filmin The Matrix Reloaded dhe The Matrix Revolutions. Në filma aziatike, ai ka bashkëpunuar me aktorë të njohur si Jet Li, Donnie Yen dhe Sammo Hung. Ai është poashtu i njohur për rolin e tij antagonistë në filmin Mbretëria e Ndaluar (2008), i cili luan së bashku me Jet Li dhe Jackie Chan.

## Filmografia
Nelspruit

**Nelspruit** është qytet në verilindje të Afrikës Jugore. Qyteti ka pasur 58,672 banorë më 2011.  Nelspruit ndodhet 110 kilometra në perëndim të kufirit me Mozambikun, 330 kilometra në lindje të Johannesburgut dhe 82 kilometra në veri të kufirit me Suazilendin. 

## Historia
Nelspruit është themeluar në vitin 1895 nga tri vëllezër të familjes Nel të cilët ishin duke kullotur bagëtitë e tyre rreth vendit të Nelspruitit gjatë muajit të dimrit.

## Binjakëzimet
* Maia, Portugalia

## Referimet
Namazi i Duhasë

**Namazi i Duhasë** është namaz vullentar, ky namaz fillon pak para namazit të drekës. Kur ky namaz fillohet të falet në fillim të kohës quhet namazi ishraaq. Namazi i duhasë ka 100 të mira për atë që e fal. All-llahu Teale 25 nga këto të mira i jep në ahiret dhe 75 nga këto i jep në ketë botë. Nga kjo del që personi i cili fal namazin e duhasë nuk do të ketë vështiresi në ketë botë. Namazi i duhasë falen 45 minuta pas lindjes së djellit deri para namazit te yles.

## Numri i reqateve 
Sa i i përket numrave të reqateve, nuk ka ndonjë hadith i cili thotë ndonjë numër të saktë, por thuhet se Muhammedi i ka falur katër reqate ose ma shumë se katër dhe ndonjëhere i ka falur me tetë reqate siq ka vepruar në ditën e pushtimit të Mekës. Sidoqoftë ka mendime të ndryshme lidhje me këtë. Medh'hebi Maliki dhe Hanbeli janë të mendimit se duhet namazi i duhasë duhet falur me tetë reqate. Ndërsa Hanefitë dhe Shafiitë janë të mendimit se namazi i duhasë duhet të falur me dymbëdhjetë reqate dhe me këtë janë bazuar në një hadith i cili ka dobësi i cili thotë se Muhammedi ka thënë: kush e fal namazin e duhasë me dymbëdhjetë reqate, Allahu do t'ia ndërtojë një shtëpi prej arit në xhenet. Por mendimi i saktë është se namazi i Duhasë mund të falet me sa reqate dëshiron për derisa ky namaz falet dy nga dy.

## Referime
Sutreja

thumb|Një njeri duke u falur me sutrah
**Sutrah** (Arabisht: **سترة‎‎**) është një objekt i cili përdoret si pengesë nga ai i cili është duke u falur. Ai i cili falet me sutre, duhet që distanca me tij dhe sutres të jetë sa një krahë. Sipas Hanefive, namazi i atij nuk i prishet nëse falet pas sutre. Sipas Bin Bazit, nëse dikush falet pa sutre, namazi i tij i pranohet përderisa gomari, qeni i zi apo një grua nuk kalojnë para atij i cili falet.

## Referime
Tempulli Matangesvara

**Tempulli Matangesvara** është një tempull hindu i vendosur në qytetin e Kanchipuramit në Tamil Nadu, shtet i Indisë Jugore, i kushtuar hyjnisë Shiva. Tempulli mendohet se është ndërtuar nga Dinastia Pallava në fund të shekullit të VIII. Veçantia e faltores është se shtatoret e *dvarapalëve* (hyjni gardiane të tempullit) kanë katër krahë.
Tempulli më i afërt është Tempulli Arulmigu Thirumagaraleeswar në Magaral.

## Shiko edhe
* Arkitektura Dravidiane
* Arkitektura Pallava
* Lista e tempujve në Kanchipuram
* Lista e tempujve hindu në Tamil Nadu
* Lista e tempujve të Shivës në Tamil Nadu

## Bibliografia 
*
Kållered

**Kållered** është qytet në komunën Mölndal, Suedi me 7,456 banorë më 2010. Kållered ndodhet 10 kilometra në jug të Göteborgut. Në Kållered ka katër shkolla,  Brattåsskolan, Östergård, Hallenskolan dhe Streteredsskola.

## Referime
Skövde

**Skövde** është qytet në provincën Västergötland, Suedi me 34,466 banorë më 2010. Skövde ndodhet 150 kilometra në verilindje të Göteborgut.

## Referime
Kulla e Florim Januz Gecaj

**Kulla e Florim Januz Gecaj** është një monument i trashëgimisë kulturore në Llukë të ulët, Deçan, Kosovë. Ky monument është i kategorisë "Arkitekturor".

## Referime 
## Lidhje të jashtme
*Databaza e trashëgimisë kulturore të Kosovës
Mërgim Vojvoda

**Mërgim Vojvoda** (lindi më 1 shkurt 1995) është futbollistë kosovarë i cili luan si mbrojtës në skuadrën belge Mouscron. Ai poashtu luan edhe në Kombëtaren kosovare.

## Karriera
Mërgimi filloi karrierën e tij rinore në skuadrën Standard Liège kur ishte 13 vjeçar. Ai shkoi në skuadrën Sint-Truidense më 8 nëntor 2014. Ai mori pjesë kundër Roselare si zëvendësues ku doli në fushë në minutën e 63-të në vend të Pierre Baherlé.

Më 24 qershor 2016, ai shkoi në skuadrën Mouscron me një kusht që nëse Mërgimi shitet te një klub tjetër, skuadra do të marrë 25% të shumës. Ai bëri debutimin e tij profesionale me Mouscron më 30 korrik 2016 duke luajtur kundër Anderlecht.

## Karriera ndërkombëtare
Më 8 shtator 2016, ai vendosi që të largohet nga Shqipëria U-21 në mënyrë që të luajë për Kosovën në të ardhmen. Ai ka thënë se është gati nëse i vjen një ftesë nga FFK.

Më 7 nëntor 2016, ai morri një ftesë për të luajtur kundër Turqisë. Më 10 nëntor 2016, FIFA i jep leje Vojvodës për të luajtur për Kosovën. Më 11 qershor 2017. Vojvoda bëri debutimin e tij për Kosovën në ndeshjen për kualifikimin e Kupës së Botës FIFA 2018 kundër Turqisë, ku humbën ndeshjen 4-1.

## Referime
Bahri Oruçi

parapamje|Bahri Oruçi
**Bahri Oruçi** (9 shkurt 1930 - 16 nëntor 2011) ishte kryeministër i Krahinës Socialiste Autonome të Kosovës nga maji i vitit 1978 deri në maj të vitit 1980.

## Lidhje të jashtme
Aleksandër Jabllanoviç

parapamje|Aleksandër Jabllanoviq
**Aleksandër Jabllanoviqi** (Serbisht: Александар Јаблановић *Aleksandar Jablanovic*; 25 shtator 1980), është politikan serb i Kosovës dhe ministër i komunitetit për kthim në Republikën e Kosovë nga 9 dhjetor 2014 deri më 3 shkurt 2015. Ai ishte zëvendës i kryetarit të komunës së Leposaviqit. Tani ai punon në ministrin e punës dhe politikës sociale në Serbi.

Më 6 janar 2015, disa shqiptarë e kanë gjuajtur me gurë Aleksandrin kur ai ishtë në vizitë në kishën ordotokse në Gjakovë, e njëjta gjë ka ndodhur edhe në vitin 2014. Shumë qytetarë kanë kërkuar dorëheqjen e tij. Ai ka kërkuar falje në lidhje me këtë. Më 3 shkurt 2015, është thënë se ai u largua nga kabineti.

## Referime
Radosav Janiqijeviq

**Radosav Janiçijeviç** (Serbisht: Радосав Јанићијевић *Radosav Janićijević*) lindi më 1 maj 1954 në Vushtrri (Territori Autonom i Kosovës dhe Metohisë), është gazetarë dhe shkrimtarë serb.

## Punimet 
*1960. Vreme 
*1970. Sunce 
*1973. Uspomena
*1975. Ostani 
*1978. Vrednost pauze od godinu dana
*1979. Belina bledila 
*1979. Put bez traga 
*1982. Noc bez razuma
*1985. Razmahnuta krila 
*1988. Kroz neki san 
*1988. Mumija 
*1990. Deca rudara 
*1993. Vreme zelenih boja
*1997. Obala kostura 
*2000. Kolena zaspale senke
*2012. Tragovi
Ibrahimi

parapamje|160x160px|Kaligrafi arabe e emrit të Ibrahimit
**Hazret Ibrahimi** (arabisht: إبراهيم *ʾIbrāhīm*) është, sipas fesë islame, është i dërguar i Zotit (Allahu). Ibrahimi, i njohur si Abrahami në Biblën hebraike, luan një rol të rëndësishëm si një shembull i besimit në Jahudizëm, Krishterim dhe Islam. Sipas myslimanëve, Ibrahimi i ka plotësuar të gjitha urdhërat dhe sprovat me të cilat Zoti e sprovoi atë gjatë gjithë jetës së tij. Për shkak të besimit të tij të palëkundshëm në Zot, Ibrahimit Zoti ja premtoj të jetë udhëheqësi i të gjithë popujve të botës. Kurani e lavdëron Ibrahimin si model, si shembull e si të bindur, dhe jo si një idhujtar. Festa e shenjtë islame e Kurban Bajramit festohet në kujtim të trimërisë së Ibrahimit, dhe myslimanët kryejn haxhin për të bërë nderime në Qabe, të cilën besojnë se e ngriti Ibrahimi. 

## Shiko dhe 
* Abrahami
* Ismaili

## Referime
Ezgjan Aliu

**Ezgjan Alioski** ose **Ezgjan Aliu** (lindur më 12 shkurt 1992) është futbollist nga Maqedonia, i cili luan si anësor i djathtë për Lugano.

## Golat ndërkombëtar
## Referimet
## Lidhje të jashtme
* Profile at Macedonian Football 
* national-football-teams.com profile
* http://www.soccerway.com/players/egzijan-alilovski/198026/ Profili i Ezgjan Alioski] në Soccerway
Adem Salihaj

**Adem Salihaj** (lindi më 25 dhjetor 1950) ishte zëvendës kryeministër i Kosovës. Ademi lindi në fshatin Duraj, Kaçanik. Ai studioi gjuhën dhe letërsinë shqipe në falkutetin e filozofisë në Universitetin e Prishtinës. Ai ka punuar disa vjetë si gazetarë i gazetës *Bota e Re* dhe për Radio Televizionin e Prishtinës. Ai është burgosur nga autoritetet jugosllave tri herë dhe kaloi 12 vjetë në burg. Ai poashtu ka nënshkruar deklaratën e pavarësisë së Kosovës.

Ademi ka thënë se ai ka qenë viktimë i vrasjes i cili ka ndodhur më 12 qershor 2000, i cili ai beson se kjo vrasje është bërë nga Shërbimi i inteligjencës së Kosovës me miratimin e Hashim Thaçit. Në vitin 2005, ai është akuzuar nga PDK-ja dhe ORA se ai ka bërë krime të organizuara.

## Referime 
## Lidhje të jashtme
Ushtrin time do ta bej

* 01.Ushtrin time do ta bëj
* 02.100%Zeshkane
* 03.Për ty djalë
* 04.Vetem me Rini
* 05.Po nanes tende qka i bana
* 06.Prej vrajeci n dardani
* 07.Frajerices
* 08.Ani hajde ciko sonte per darke
* 09.Une ti
* 10.Shko
Gjergjeci

**Gjergjec** (serbisht: *Ђорђевац/Đorđevac*) është fshat në komunën e Bujanocit, Serbi.

## Lidhje të jashtme 
*vendndodhja
Drezhnica (Bujanoc)

**Drezhnicë** (serbisht: *Дрежница/Drežnica*) është fshat në komunën e Bujanocit, Serbi.

## Lidhje të jashtme 
*vendndodhja
Novosella (Bujanoc)

**Novosella e epërme** (serbisht: *Ново Село/Gornje Novo Selo*) është fshat në komunën e Bujanocit, Serbi. Fshati njihet poashtu me emrin Feraj në gjuhën shqipe.

Novo sell - panoramio.jpg|Novosella

## Lidhje të jashtme 
*vendndodhja
Novosella e Poshtme (Bujanoc)

**Novosellë e Poshtme** (serbisht: *Доње Ново Село/Donje Novo Selo*) është fshat në komunën e Bujanocit, Serbi.

## Lidhje të jashtme 
*vendndodhja
Spançeci

**Spançec** (serbisht: *Спанчевац/Spančevac*) është fshat në komunën e Bujanocit, Serbi.

Зграда здружног дома -Дом културе.jpg|Spançeci

## Lidhje të jashtme 
*vendndodhja
Staraca

**Staracë** (serbisht: *Старац/Starac*) është fshat në komunën e Bujanocit, Serbi.
## Referimet
## Lidhje të jashtme 
*vendndodhja
Bernd Fix

**Bernd Fix** (lindur më 19 mars 1962 në Wittingen, Saksonia e Ulët) është një hacker gjerman dhe ekspert sigurisë kompjuterike.
## Biografia
Pas provimit përfundimtar të shkollës së mesme në Gjimnazin Hankensbüttel në vitin 1981, Bernd Fix studioi Astrofizika dhe Filozofi në universitetin e Göttingen dhe Heidelberg. Ai u diplomua në fushën e Astrofizikës Teorike në vitin 1989.
Nga 1987 deri 1989 Fix ishte një nga zëdhënës i Chaos Computer Club  dhe autor i "Hacker Biblës 2".
Pas vdekjes së mikut të tij Wau Holland (bashkë-themelues i Chaos Computer Club) në 2001 Fix ndihmoi për të krijuar Wau Holland Foundation  dhe shërben si një anëtar themelues i Bordit të Drejtorëve që atëherë.
Nga 1998 Fix  jetoi dhe punoi në Zvicër; me pas ai u zhvendos në Berlin në vitin 2014.
Sipas një interviste nga viti 2011, ai u shkarkua nga puna në *SIX Financial Information* për shkak të mbështetjes së fondacionit për WikiLeaks.
Në vitin 1986 fix u bashkua me Chaos Computer Club në (CCC) në Hamburg dhe filloi të punojë në çështjet e sigurisë kompjuterike, duke u fokusuar në hulumtimet rreth viruseve kompjuterike. Ai botoi demo e tij të parë rreth një virus (Rushhour) në vjeshtën e 1986 në Datenschleuder # 17, revista *hacker* e redaktuar nga CCC. Ai gjithashtu kontribuoi me rezultatet e hulumtimit të tij në librin "Viruset kompjuterike" nga Ralf Burger. Në vitin 1987 ai shpiku një metodë për të neutralizuar *Virusin Viena*; kjo ngjarje shënon dokumentimin e parë të një software antivirus. Fix është edhe autor i disa kërkimeve të viruseve; në mesin e tyre virusi *VP370* për kompjuterët mainframe IBM. Kodi burim *VP370* dyshohet se është vjedhur nga (Shërbimi Federal Informativ në Gjermani) Bundesnachrichtendienst në vitin 1988 për t'u përdorur në sulme kundër Bllokut Lindore dhe sistemeve kompjuterike *mainframe* të ashtuquajturin "Projektit Egjiptin" të NATO-s.

## Lidhje të jashtme 
*  Wau Holland Foundation
*  Chaos Computer Club
*  Datenspuren 2011
*  Das-Internet-darf-kein-Rechtsfreier-Raum-sein.pdf
* 

## References
El-Azizije

'''Al 'Aziziyah** (Arabisht: **العزيزية‎‎''') është qytet i vogël në veriperëndim të Libisë. Aziziyah ndodhet 41 kilometra në jugperëndim të Tripolit. Më 13 shtator 1922, temperatura në Aziziyah ishte 58&nbsp;°C i cili do të thotë që kjo temperaturë ka thyer rekord botërorë.

## Referime
August Krogh

thumb|230px|August Krogh
**Schack August Steenberg Krogh** (15 nëntor 1874 - 13 shtator 1949) ishte profesorë danezë në departamentin e fiziologjisë për kafshë në Universitetin e Kopenhagës nga viti 1916 deri në vitin 1945. Në vitin 1920, Augusti fitoi Çmimin Nobel për fiziologji ose mjekësi. Augusti ishte i pari i cili e përshkroi përshtatjen e perfusionit të gjakut në muskuj dhe organe të tjera në bazë të kërkesave përmes hapjes dhe mbylljes së arteriolat dhe kapilarëve.

## Familja
August Krogh ishte i martua me Marie Krogh dhe kishin katër fëmijë. Bodil ishte fëmija e parë e tyre. Bodil ishte fiziologe dhe u bë femra e parë si presidente e APS-së më 1975. Ajo u martua me një fiziolog tjetër me emrin Knut Schmidt-Nielsen.

## Referime
Anica Dobra

**Anica Dobra** (Serbisht: Аница Добра; lindi më 3 qershor 1963) është një aktore e filmit dhe teatrit serbe.

## Jeta e hershme dhe arsimi
Dobra u lind më 3 qershor 1963, në Beograd, ku përfundoi arsimin fillor përpara se të transferohej në Frankfurt me nënën e saj. Ajo qëndroi në Gjermani derisa mbaroi gjimnazin dhe më pas u kthye në Serbi. Në vitin 1983, Dobra u regjistrua në Fakultetin e Arteve Dramatike në Universitetin e Arteve në Beograd. Ajo studioi te Predrag Bajçetiq, së bashku me Nebojsha Bakoçeviqin, Goran Radakoviqin, Arijana Çulina, Milan Pleština dhe Dragan Mrkiq. Ajo u diplomua me sukses në vitin 1987.

Pavarësisht statusit të saj yll, Dobra pëlqen t'i mbajë private detajet e jetës së saj personale dhe familjare. Ajo është e martuar me Miodrag Sovtiq. Vajza e tyre Mina Sovtiq është gjithashtu aktore

## Karriera 
Debutimi i saj i parë në aktrim ndodhi në vitin e dytë të studimeve në një film të shkurtër të quajtur “Pera Panker” (1985). Në vitin 1987 ajo mori një rol të rëndësishëm në një film artistik “Život radnika”. Në të njëjtin vit, ajo mori çmimin për aktoren më të mirë në Festivalin e Filmit në Pula. Pasuan role të spikatura në shumë filma serb të vlerësuar nga kritika „Već viđeno“ (1987), “Sabirni centar” (1989), “Kako je propao rokenrol” (1989), “Crni bombarder” (1992), “Točkovi” (1998), “Klopka” (2007), “Ljubav i drugi zločini” (2008), “Neko me ipak čeka” (2009), dhe “Enklava” (2015).

Duke filluar nga vitet 1990, Dobra u shfaq në mbi 30 filma ndërkombëtarë, kryesisht nga kinematografia gjermane. Për rolin e saj të parë ndërkombëtar në “Rosamunde” (1990) ajo morri Bavarian Film Award për Aktoren më të Mirë të Re.

Njëkohësisht me karrierën e saj kinematografike, Dobra ka luajtur në mënyrë aktive edhe në shfaqje teatrale në Atelje 212, teatrin Zvezdara dhe teatrin e dramës jugosllave. Përveç aktrimit, ajo ka përkthyer nga gjermanishtja edhe dramën popullore “Der Drang” nga Franz Xaver Kroetz.

## Filmografia
### Film 
### Television 
### Teatër 
## References
## External links
* 
* Balkan Media (në serbisht)
* CineMorgue, Anica Dobra 
* "Führen Sie ein Doppelleben, Anica Dobra?" at welt.de (German)
* Anica Dobra: Još uvek učim da živim at hellomagazin.rs (Serbian)
* Hello Magazin, Anica Dobra at hellomagazin.rs (Serbian)
* Anica Dobra - Biografija at story.rs
Gábor Vincze

**Gábor Vincze** (lindi më 7 shtator 1976) ishte futbollistë hungarezë. Ai tani është në pension.
Adriana Innocenti

**Adriana Innocenti** (16 tetor 1926 - 4 mars 2016) ishte aktore dhe dubluese italiane. Ajo ishte shumë aktive si dubluese në radio. Në televizione, ajo kishte karrierë të madhe që nga viti 1958.

## Filmografia
*Ombre su Trieste (1952)
*Vita col padre e con la madre (1960)
*Racconti dell' Italia di ieri - Il maestro dei ragazzi (1961)
*L'arma segreta (1963)
*La porta (1964)
*I giusti (1970)
*Attenti al buffone (1975)
*Caro Michele, regia di Mario Monicelli (1976)
*Il gatto (1977)
*On peut le dire sans se fâcher (1978)
*Jazz band (1978)
*Aragosta a colazione (1979)
*La Venere d'Ille (1979)
*Cinema (1979)
*Verdi (1982)
*Acapulco, prima spiaggia... a sinistra (1983)
*Le ambizioni sbagliate (1983)
*All'ombra della grande quercia (1984)
*Il petomane (1984)
*Voglia di cantare (1985)
*Festa di laurea (1987)
*Voyage of Terror: The Achille Lauro Affair (1990)
*Le vigne di Meylan regia di Rocco Cesareo (1993)
*La vera vita di Antonio H., regia di Enzo Monteleone (1994)
*Il maresciallo Rocca (1998)
*La cena (1998)
*Bag-snatching (2003)
*Le cinque giornate di Milano, regia di Carlo Lizzani (2004)
*Effetto Masca (2006)
*Le ragazze dello swing (2010)
*Labbra mute (2013)
*Fuga di cervelli (2013)